Boiotia — Thespiai — ca. 215-208 BC — BCH 19 (1895) 313,1 — SEG 46.536
Region: Central Greece (IG VII-IX) — Megaris, Oropia, and Boiotia (IG VII) 

ο θυμελικος αγων στεφανιτης πρωτον εγενετο αγωνοθετουντος ιεροκλεος ιερεως δε των μουσων μνασιωνος απο δε των τεχνιτων αισχυλου και δογματα περι του αγωνος των μουσειων. τεχνιτων εδοξε τοις τεχνιταις τοις εξ ισθμου και νεμεας επειδη παραγενομενος πρεσβευτης ιεροκλης παρα της πολεως θεσπιεων και του κοινου των βοιωτων ψηφισματα τε απεδωκεν και επιστολην εν ηι παρεκαλει τους τεχνιτας της πολεως των θεσπιεων προκεχειρισμενης το αγωνα τον εν τωι ελικωνι γινομενον ταις μουσαις στεφανιτην ειναι τον θυμελικον τον τε των αυλητων και αυλωιδων και κιθαριστων και κιθαρωιδων και επων ποιητηι και οπως αν ο ενιαυτος μετατεθηι εν ωι ο αγων γινεται και συνπρεσβευσωσιν περι τουτων ου αν παρακαληι η πολις η των θεσπιεων καθως και εν τοις εμπροσ[θ]εν χρονοις πραττωσι δε οι τε[χνι]ται και εαν αλλο [τ]ι χρησιμον [η ενδ]οξον ε]ιναι δοξηι] η διε -----------ως [ιεροκλης λογους εποησατο ακολουθως] τοις εν τοις ψηφισμασι γεγραμμενοις επεδειξε δε και τα εξ αρχης προγεγονοτα φιλανθρωπα τηι πολει των θεσπιεων προς τους τεχνιτας και τους τεχνιτας προς την πολιν των θεσπιεων περι δη τουτων παντων αγαθηι τυχηι δεδοχθαι τοις τεχνιταις επαινεσαι μεν την πολιν των θεσπιεων και το κοινον των βοιωτων επι τηι φιλοτιμιαι ηι εχουσιν εις τε το ιερον των μουσων και το κοινον των τεχνιτων αποκρινασθαι δε αυτοις οτε και προτερον οι τεχνιται κοινον υπολαμβανοντες ειναι τον αγωνα των μουσων τηι τε πολει θεσπιεων και αυτοις την πασαν προθυμιαν ενεδειξαντο και συνθυοντες και ιερεα εξ αυτων αιρουμενοι και θεωρους αποστελλοντες και ψηφισματα γραφοντες και συμπρεσβευοντες περι του αγωνος και προς τους λοιπους ελληνας καθως αν η πολις παρ[α]καληι των θεσπιεων εμφανιζειν δε αυτοις οτι και νυν πρωτοι τον αγωνα ταις μουσαις στεφα[νι]την αποδεχοντ[αι ---].